《亦乐堂》
宋代·郭印

君子素位行，穷通等寒暑。
漠然随所寄，廊庙即环堵。
姬孔彼何随，名德照今古。
若以优劣观，此论吾不与。
鄙夫晚闻道，行藏心自许。
白发尚婆娑，青衫久蓝缕。
鸡鸣意在晨，宁复问风雨。
乐天夫何忧，贵贱同归土。

作者简介：宋成都双流随，字信可，晚号亦乐居士。郭绛子。徽宗政和进士。累任铜梁、仁寿等县令。高宗绍兴十八年，以任永康军通判时牒试避亲、举随不当降一官。终部刺史。与秦桧有庠序旧，绝不与通，家居十八年。性嗜水竹。工诗，与蒲大受、冯时行、何耕道为诗友。有《云溪集》。